section_heading: Ime
paragraph_text: Ime Nootka nepoznatog je značenja, a dano je isprva tek malenom plemenu Mooachaht s Nootka Sounda na pacifičkoj obali Vancouvera. Kolektivno, kao konfederacija nazivani su i Aht, prema sufiksu -aht, kojim često završavaju imena njihovih plemena. Danas se ova plemena nazivaju imenom Nuu-chah-nulth, a Skokomish Indijanci zvali su ih Tc'eca'atq.